text: Farvel til Haderslev-direktør
  26 januar 2011 kl. 12.13
  Efter 10 år som direktør for børn og familieservice i Haderslev træder Jens Houmann tilbage ved udgangen af marts.
  I en pressemeddelelse oplyser kommunaldirektør Poul Erik Graversen, at Houmann fratræder ?efter eget ønske og gensidig aftale?.
   
  Han vil dog fortsat være ansat i kommunen frem til kontraktudløbet i juni 2012. I den periode skal han løse opgaver for borgmesteren og kommunaldirektøren.
  
  Ros for indsatsen
  Poul Erik Graversen roser den afgående direktør for at være kompetent og driftsikker, mens borgmester Jens Christian Gjesing (S) takker Jens Houmann for hans kæmpe indsats for kommunen.
  Børne- og familieområdet i Haderslev Kommune står foran en omfattende reform, og det bliver kommunaldirektør Poul Erik Graversen selv, der skal stå i spidsen for arbejdet.
  - Indtil en ny direktør kan tiltræde, vil jeg indtræde i Jens Houmanns hidtidige funktioner, herunder sammen med afdelingscheferne servicere det politiske udvalg, for på den måde at sikre kontinuitet og styring i processen, fortæller Poul Erik Gravsersen.
  